Latvijos Socialistinė Tarybų Respublika

Nepainioti su vėliau egzistavusia Latvijos Tarybų Socialistine Respublika.

Latvijos Socialistinė Tarybų Respublika (; , kartais ) – valstybinis darinys, 1919 m. sausio 13 d. – 1920 m. sausį egzistavęs dabartinės Latvijos teritorijoje.

Istorija 
1918 m. sausio 6 d. (pagal seną kalendorių 1917 m. gruodžio 24 d.) Latvijos mieste Valkoje Latvijos darbininkų, kareivių ir bežemių deputatų tarybos Vykdomasis komitetas (Iskolatas) priėmė deklaraciją apie Latvijos apsisprendimą. Buvo paskelbta Tarybinė Latvija (vadinamoji Iskolato respublika), kurios valdžia apėmė Latvijos rajonus, neužimtus Vokietijos kariuomenės. Iskolato respublikos vyriausybės pirmininku tapo Fricis Rozinis (Fricis Roziņš). 1919 m. pradžioje Vokietijos kariuomenė užėmė visą dabartinės Latvijos teritoriją.

Tuo metu, 1918 m. lapkričio 18 d., vokiečių okupuotoje teritorijoje Liaudies taryba, vadovaujama Karlio Ulmanio ir Janio Čakstės, kurie atstovavo kelias Latvijos partijas ir visuomenines organizacijas, paskelbė nepriklausomos Latvijos respublikos sukūrimą, kurį palaikę vokiečiai.

1918 m. gruodžio 17 d. Peterio Stučkos vadovaujama Laikinoji Latvijos darbininkų ir valstiečių vyriausybė išleido manifestą apie tarybų valdžios įkūrimą. Stučkos vyriausybė, remiama latvių raudonųjų šaulių ir kitų Raudonosios Armijos dalinių, ėmė kontroliuoti pagrindinę Latvijos teritoriją, tarp jų ir Rygą, užimtą 1919 m. sausio 3 d.
1919 m. sausio 13 d. Rygoje buvo paskelbta Latvijos Socialistinė Tarybų Respublika.

1918 m. gruodžio 22 d. V. Leninas pasirašė dekretą „Liaudies Komisarų Tarybos dekretas apie Latvijos Socialistinės Tarybų Respublikos nepriklausomybės pripažinimą“ (Декрет Совета Народных Комиссаров о признании независимости Латвийской Советской Республики Латвии), kur buvo rašoma:
 „Rusijos Tarybų vyriausybė įpareigoja visus su Latvija besiribojančius Rusijos Tarybų Respublikos karinės ir civilinės valdžios organus visokeriopai remti tarybinę Latvijos vyriausybę ir jos kariuomenę kovoje vaduojant Latviją nuo buržuazijos jungo.“}}

Tarybinėje ir Rusijos istoriografijoje ši data laikoma Latvijos valstybingumo pradžia..

1919 m. gegužės 22 d. Baltijos landesveras (ginkluotosios provokiškos Jungtinės Baltijos Kunigaikštystės pajėgos), vokiečių Geležinė divizija (sudaryta iš savanorių, atvykusių iš Vokietijos) ir baltagvardiečių daliniai, vadovaujami kunigaikščio Anatolijaus Liveno (Анатолий Павлович Ливен), išstūmė iš Rygos Raudonosios Armijos dalinius.

Liepos 2 d. Rygos gynybines linijas pralaužė Estijos kariuomenė, vadovaujama Johano Laidonerio, ir Latvijos kariuomenės pulkai. Landesvero ir Geležinės divizijos vadovybė sutiko sudaryti paliaubas, pasiūlytas Antantės atstovų. Geležinės divizijos daliniai paliko Rygą, landesvero daliniai buvo įtraukti į Latvijos kariuomenę, o Latvijos Respublikos vyriausybė persikėlė į Rygą.

1920 m. sausį Latvijos Respublikos kariuomenė, palaikoma Lenkijos kariuomenės, kuri atakavo iš vakarų Baltarusijos, užėmė Daugpilį ir Rezeknę. Praradusi paskutinę teritoriją LSTR nustojo egzistuoti.

1920 m. rugpjūčio 11 d. Latvijos Respublikos vyriausybė pasirašė „Rusijos ir Latvijos taikos sutartį“, kuria Tarybų Rusijos vyriausybė:
 „…besąlygiškai pripažįsta Latvijos Valstybės nepriklausomybę, savarankiškumą ir suverenumą, savanoriškai ir visiems laikams atsisako suverenumo teisių, kokių turėjo Rusija Latvijoje…“}}

Nuorodos 

Latvijos istorinės valstybės
Tarybų Sąjungos respublikos